NORAKSTS

|  |  |
| --- | --- |
| 29.06.2023. | Nr.6/34 |

###### GROZĪJUMI JELGAVAS VALSTSPILSĒTAS PAŠVALDĪBAS DOMES 2023. GADA 27. APRĪĻA LĒMUMĀ NR.4/31 “ATĻAUJA SAVIENOT AMATPERSONAS AMATUS JURIJAM STRODAM”

**Atklāti balsojot: PAR – 10** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, R.Šlegelmilhs, U.Dūmiņš, M.Daģis, A.Eihvalds), **PRET – nav**, **ATTURAS – 4** (A.Pagors, G.Kurlovičs, A.Rublis, A.Tomašūns), **BALSOJUMĀ NEPIEDALĀS – 1** (J.Strods),

Valsts amatpersona Jurijs Strods lūdz atļauju savienot Jelgavas valstspilsētas pašvaldības grantu programmas “Atbalsts komersantiem un saimnieciskās darbības veicējiem” komisijas priekšsēdētāja vietnieka amatu ar Jelgavas valstspilsētas pašvaldības domes priekšsēdētāja vietnieka, Jelgavas valstspilsētas biedrību un nodibinājumu atbalsta programmas komisijas locekļa, Jelgavas valstspilsētas pašvaldības Satiksmes kustības drošības komisijas priekšsēdētāja amatu, Pašvaldības līdzfinansējuma piešķiršanas izvērtēšanas komisijas priekšsēdētāja, Jelgavas valstspilsētas pašvaldības Zemes lietu komisijas priekšsēdētāja, Ziedojumu (dāvinājumu) pieņemšanas izvērtēšanas komisijas priekšsēdētāja vietnieka, Energoefektivitātes paaugstināšanas pasākumu veikšanas daudzdzīvokļu dzīvojamās mājas līdzfinansējuma piešķiršanas komisijas priekšsēdētāja, Jelgavas valstspilsētas pašvaldības grantu programmas “Atbalsts komersantiem un saimnieciskās darbības veicējiem” komisijas locekļa, komisijas “Jelgavas valstpilsētas gada balva uzņēmējdarbībā” priekšsēdētāja vietnieka, Jelgavas valstspilsētas domes apbalvojumu piešķiršanas komisijas locekļa, Jelgavas valstspilsētas pašvaldības Estētikas komisijas priekšsēdētāja, konkursa “Līdzdalības projektu ideju īstenošana” vērtēšanas komisijas priekšsēdētāja, biedrības “Zemgales reģionālā enerģētikas aģentūra”   valdes priekšsēdētāja, biedrības “BALTIJAS ENERGORESURSU ASOCIĀCIJA”   valdes priekšsēdētāja, Latvijas Pašvaldību savienība Tautsaimniecības komitejas priekšsēdētāja vietnieka, Latvijas Pašvaldību savienība Tautsaimniecības komitejas dzīvokļu apakškomitejas priekšsēdētāja, Latvijas Pašvaldību savienība Reģionālās attīstības un sadarbības komitejas locekļa, Latvijas Investīciju un attīstības aģentūra  Konsultatīvās komisijas priekšsēdētāja, biedrības “Jelgavas Latviešu biedrība”  dalībnieka, politiskā partija “Nacionālā apvienība “Visu Latvijai!”-“Tēvzemei un Brīvībai/LNNK”” domes locekļa amatu.

Jelgavas valstspilsētas pašvaldības dome ar 2023. gada 27. aprīļa lēmumu Nr.4/31 “Atļauja savienot amatpersonas amatus Jurijam Strodam” nolēma atļaut Jurijam Strodam savienot Jelgavas valstspilsētas pašvaldības domes priekšsēdētāja vietnieka amatu ar ieņemtajiem amatiem Jelgavas valstspilsētas pašvaldības izveidotajās komisijās un amatiem citās institūcijās, kā arī ieņemamos amatus Jelgavas valstspilsētas pašvaldības izveidotajās komisijās ar amatiem citās institūcijās.

Jelgavas valstspilsētas pašvaldības dome ar 2023. gada 25. maija lēmumu Nr.5/25 “Grozījumi Jelgavas pilsētas domes 2020. gada 23. jūlija lēmumā Nr.13/1 “Jelgavas valstspilsētas pašvaldības grantu programmas “Atbalsts komersantiem un saimnieciskās darbības veicējiem” nolikuma apstiprināšana un komisijas ievēlēšana” nolēma Jelgavas valstspilsētas pašvaldības domes priekšsēdētāja vietnieku Juriju Strodu ievēlēt par Jelgavas valstspilsētas pašvaldības grantu programmas “Atbalsts komersantiem un saimnieciskās darbības veicējiem” komisijas priekšsēdētāja vietnieku.

Saskaņā ar likumu “Par interešu konflikta novēršanu valsts amatpersonu darbā” 4.panta otro daļu Jurijs Strods ir valsts amatpersona minētā likuma izpratnē, līdz ar to likuma “Par interešu konflikta novēršanu valsts amatpersonu darbībā” noteiktajā kārtībā ir jāsaņem rakstveida atļauja amatu savienošanai.

Izvērtējot Jurija Stroda 01.06.2023. iesniegumu par atļauju savienot valsts amatpersonas amatus un konstatējot, ka amata savienošana neradīs interešu konfliktu, nebūs pretrunā ar valsts amatpersonai saistošām ētikas normām un nekaitēs valsts amatpersonas tiešo pienākumu pildīšanai, saskaņā ar likuma “Par interešu konflikta novēršanu valsts amatpersonu darbībā” 7.panta ceturto un sesto daļu, 81.panta pirmo, ceturto, piekto un septīto daļu,

**JELGAVAS VALSTSPILSĒTAS PAŠVALDĪBAS DOME NOLEMJ:**

Izdarīt Jelgavas valstspilsētas pašvaldības domes 2023. gada 27. aprīļa lēmumā Nr.4/31 “Atļauja savienot amatpersonas amatus Jurijam Strodam” šādus grozījumus:

* 1. Papildināt 1.punktā aiz vārdiem “konkursa “Līdzdalības projektu ideju īstenošana” vērtēšanas komisijas priekšsēdētājs” ar vārdiem “Jelgavas valstspilsētas pašvaldības grantu programmas “Atbalsts komersantiem un saimnieciskās darbības veicējiem” komisijas priekšsēdētāja vietnieks”;
  2. Papildināt 2.punktā aiz vārdiem “Jelgavas valstspilsētas pašvaldības Estētikas komisijas priekšsēdētāja” ar vārdiem “Jelgavas valstspilsētas pašvaldības grantu programmas “Atbalsts komersantiem un saimnieciskās darbības veicējiem” komisijas priekšsēdētāja vietnieka”.

Domes priekšsēdētājs *(paraksts)* A.Rāviņš

NORAKSTS PAREIZS

Jelgavas valstspilsētas pašvaldības

Iestādes “Centrālā pārvalde”

Administratīvā departamenta

Lietvedības nodaļas vadītāja  B.Jēkabsone

2023. gada 30. jūnijā